OpenLLM-France/wikimedia huggingface dataset:
# Gustau Adolf de Mecklenburg-Güstrow

Gustau Adolf de Mecklenburg-Güstrow (en alemany Gustav Adolf von Mecklenburg-Güstrow) va néixer a Güstrow (Alemanya) el 26 de febrer de 1633 i va morir a la mateixa ciutat el 6 d'octubre de 1695. Era un noble alemany fill del duc Joan Albert II (1590-1636) i d'Elionor Maria d'Anhalt-Bernburg (1600-1657).
Quan va morir el seu pare el 1636 es va encomanar la seva tutela i la regència del ducat al seu oncle Adolf Frederic I, cosa que motivà una dura disputa amb la seva mare. Entre 1636 i 1648 va ostentar el càrrec d'administrador de la diòcesi de Ratzeburg. El 2 de maig de 1654 va ser declarat per l'emperador major d'edat i es va fer càrrec fins a la seva mort del govern del ducat de Güstrow. Amb ell s'inicia, doncs, la línia de la dinastia de Mecklenburg-Güstrow. Com a governant va dedicar-se especialment a millorar l'educació, amb la creació de noves escoles, i la declaració d'obligatorietat d'escolarització des de l'edat de sis anys. També s'interessà en la marginació de tota mena de superstició, tot garantint que en els judicis contra la bruixeria no es tinguessin en compte les declaracions obtingudes a través de la tortura.

## Matrimoni i fills

El 28 de desembre de 1654 es va casar amb Magdalena Sibil·la (1631-1719), filla de Frederic III de Schleswig-Holstein-Gottorp (1597-1659) i de Maria Elisabet de Saxònia (1610-1684). El matrimoni va tenir onze fills:
* Joan (1655-1660).
* Elionor (1657-1672).
* Maria (1659-1701), casada amb Adolf Frederic II de Mecklenburg-Strelitz (1658-1708).
* Magdalena (1660-1702).
* Sofia (1662-1738), casada amb Cristià Ulric I de Württemberg-Oels (1652-1704).
* Cristina (1663-1749), casada amb Lluís Cristià de Stolberg-Gedern (1652-1710).
* Carles (1664-1688), casada amb Maria Amàlia de Brandenburg-Schwedt (1670-1739).
* Hedwig Elionor (1666-1735), casada amb August de Saxònia-Merseburg-Zörbig (1655-1715).
* Lluïsa (1667-1721), casada amb Frederic IV de Dinamarca (1671-1730).
* Elisabet (1668-1738), casada amb Enric de Saxònia-Merseburg (1661-1738).
* Augusta (1674-1756).

## Bibliografia

* Johann Stieber: Merckwürdige und erbauliche Lebensbeschreibung der ... Fürstin Magdalena Sibylla, verwitwete regierende Fürstin zu Mecklenburg, Rostock 1745

## Enllaços externs

* http://gso.gbv.de
* Stammtafel des Hauses Mecklenburg Arxivat 2012-02-08 a Wayback Machine.
# Abadia d'Altenburg

L' abadia de Altenberg (en alemany: Stift Altenburg) és un monestir benedictí situat a Altenburg, a la Baixa Àustria. Està a uns 30 quilòmetres al nord de Krems an der Donau, a la regió de Waldviertel. Va ser fundat el 1144 per la comtessa Hildeburg de Poigen-Rebgau. Durant la seva història va patir nombroses invasions i atacs, i va ser destruït pels suecs el 1645. Sota l'imperi de Josep II el 1793, se li va prohibir a l'abadia acceptar novells, però a diferència de molts altres monestirs d'Àustria, va seguir en funcionament.
L'abadia va aconseguir la seva forma barroca actual sota la direcció dels abats Maurus Boxler i Placidus Much. La modernització de l'abadia va estar supervisada per l'arquitecte Josef Munggenast amb l'ajuda d'alguns dels artistes i artesans més distingits d'Àustria: Paul Troger en els frescos, Franz Josef Holzinger en el treball d'estuc, i Johann Georg Hoppl en el del marbre. L'estructura barroca que va reemplaçar l'anterior de l'abadia romànica es diu que és una de les millors d'Àustria.

## Referències

* ↑ Taylor, Robert; Eisenschmid, Rainer. Austria. Baedeker, 2009. ISBN 978-3-8297-6613-5.
* ↑ «Kloster-Geschichte» (en german). Official Website of Altenburg Abbey website. [Consulta: 10 octubre 2013].
* ↑ «Lonely Planet review for Stift Altenburg». Lonely Planet. Arxivat de l'original el 2013-10-16. [Consulta: 10 octubre 2013].
* ↑ Erk, Phil; Erk, Nan (2012). The Overcomers. Xulon Press, p. 146, ISBN 978-1-61996-844-8.

## Enllaços externs

* Pàgina web oficial de l'Abadia d'Altenburg (alemany)
# Claudi Favencí

Claudi Faventí o Claudi Favencí (en llatí Claudius Faventinus) era un centurió que va ser destituït amb ignomínia per l'emperador Galba. El 69, mostrant documents falsificats, va convèncer a la flota de Misenum de revoltar-se contra Vitel·li i a favor de Vespasià. Probablement era uns dels classiarii milites que Neró, l'any 68, va formar amb els marins, però Galba els va retornar a la seva anterior situació.

## Referències

* ↑ W.B.D.Faventinus, Claudius a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 137
# Cantó de Maure-de-Bretagne

El cantó de Maure-de-Bretagne (bretó Kanton Anast) és una divisió administrativa francesa situat al departament d'Ille i Vilaine a la regió de Bretanya.

## Composició

El cantó aplega 9 comunes :
| Nom francès | Nom bretó | Població | km² | Codi Postal | Codi INSEE |
| Bovel | Bovel | 331 | 14,60 | 35330 | 35035 |
| Campel | Kempel | 403 | 11,10 | 35330 | 35048 |
| Comblessac | Komlec'hieg | 487 | 17,23 | 35330 | 35084 |
| La Chapelle-Bouëxic | Chapel-ar-Veuzid | 809 | 20,66 | 35330 | 35057 |
| Les Brulais | Ar Brugeier | 400 | 11,96 | 35330 | 35046 |
| Loutehel | Loutehel | 191 | 7,21 | 35330 | 35160 |
| Maure-de-Bretagne | Anast | 2.470 | 66,76 | 35330 | 35168 |
| Mernel | Merenell | 754 | 17,37 | 35330 | 35175 |
| Saint-Séglin | Sant-Sewenn | 433 | 9,40 | 35330 | 35311 |
| Cantó | Anast | 6.278 | 176,29 | - | 3521 |

## Evolució demogràfica

| 1962 | 1968 | 1975 | 1982 | 1990 | 1999 |
| 6.765 | 6.457 | 6.115 | 5.977 | 6.148 | 6.278 |

## Història

Llista dels consellers generals successius :
| Data d'elecció | Identitat | Partit |
| 1976-1988 | Ange Barre | Divers droite |
| 1988-1994 | Georges François | Divers droite |
| 1994-2008 | Marcel Joly | Divers droite |
| 2008- | Pierre-Yves Reboux | MoDem |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007
# True Crime: Streets of LA

True Crime: Streets of LA és videojoc desenvolupat per Luxoflux i publicat per Activision per la Xbox, PlayStation 2 i GameCube el 2003. Activision va publicar versions per Windows i Mac el 2004. Les versions d'ordinador contenen continguts extra, com minijocs multijugador, personatges desbloquejables, vídeos d'entrenament i cançons.
El videojoc es va convertir en Platinum de PlayStation 2 al 2004, com també l'Xbox Classics de Xbox i el Player's Choice per la Nintendo Gamecube. Hi ha una continuació, True Crime: New York City, va ser llançat el 2005 per Xbox, PlayStation 2 i GameCube.

## Jugabilitat

Un dels primers videojocs d'acció en món obert després de Grand Theft Auto III, el True Crime: Streets of LA s'especifica en un gènere de la llei, en aquest cas el policial. A diferència del GTA, el jugador pot triar si ser un policia dolent o bo a mesura que va fent accions. Aquestes accions afecten a l'argument del videojoc, fent que hi hagi d'u a tres finals diferents.

## Repartiment de veus

* Russell Wong: Nick (Kang) Wilson
* Christopher Walken: George
* Gary Oldman: Rasputin "Rocky" Kuznetskov, Agent Masterton
* Michael Madsen: Rafferty
* Michelle Rodriguez: Rosie
* CCH Pounder: Chief Wanda Parks
* Ron Perlman: Misha
* Mako: Han Yu Kim
* James Hong: Ancient Wu
* Keyone Young: Jimmy Fu, Big Chong
* Ryun Yu: Cary Wilson
* Grey Delisle: Jill, Lola
* Snoop Dogg: Himself
* Vernee Watson-Johnson: dispatcher

## Referències

* ↑ «Detalls de llançament de PS2». GameFAQs. [Consulta: 13 febrer 2008].
* ↑ «Detalls de llançament de Xbox». GameFAQs. [Consulta: 13 febrer 2008].
* ↑ «Detalls de llançament de GCN». GameFAQs. [Consulta: 13 febrer 2008].
* ↑ «Detalls de llançament de PC». GameFAQs. [Consulta: 13 febrer 2008].
* ↑ «Detalls de llançament de mòbil». GameFAQs. [Consulta: 13 febrer 2008].
* ↑ «Detalls de llançament de Mac». GameFAQs. [Consulta: 13 febrer 2008].

## Enllaços externs

* (anglès) Info a MobyGames
# Tennantita-(Ni)

La tennantita-(Ni) és un mineral de la classe dels sulfurs que pertany al subgrup de la tennantita.

## Característiques

La tennantita-(Ni) és una sulfosal de fórmula química Cu₆(Cu₄Ni₂)As₄S₁₂S. Va ser aprovada com a espècie vàlida per l'Associació Mineralògica Internacional l'any 2021 i publicada en el mes de maig de 2023. Cristal·litza en el sistema isomètric.
L'exemplar que va servir per a determinar l'espècie, el que es coneix com a material tipus, es troba conservat a la col·lecció mineralògica del Museu Geològic de la Xina, a Beijing (República Popular de la Xina), amb el número de catàleg: m16117.

## Formació i jaciments

Es presenta en forma de grans anèdrics que oscil·len entre 2 i 20 μm de mida. Va ser descoberta a l'ofiolita de Luobusha, situada al comtat de Qusum, dins la prefectura de Shannan (Tibet, República Popular de la Xina), l'únic indret de tot el planeta on ha estat descrita aquesta espècie mineral.

## Referències

* ↑ «Tennantite-(Ni)» (en anglès). Mindat. [Consulta: 7 abril 2022].
* 1 2 Wang, Yanjuan; Chen, Rujun; Gu, Xiangping; Hou, Zengqian; Nestola, Fabrizio; Yang, Zhusen; Fan, Guang; Dong, Guochen; Ye, Lijuan; Qu, Kai «Tennantite-(Ni), Cu6(Cu4Ni2)As4S13, from Luobusa ophiolite, Tibet, China: a new Ni member of the tetrahedrite group». Mineralogical Magazine, 87, 4, 01-08-2023, pàg. 591–598. DOI: https://doi.org/10.1180/mgm.2023.41 [Consulta: 25 agost 2023].
# Habrosyne pyritoides

Habrosyne pyritoides és una papallona nocturna de la família Drepanidae.

## Distribució

Es troba per tot Europa i està ben distribuïda a les Illes Britàniques, excepte l'extrem nord d'Anglaterra i tota Escòcia.

## Descripció

És una espècie distintiva i atractiva. Les seves ales anteriors són de color gris marró marcades amb línies corbades. Les ales posteriors són de color gris amb les vores blanques. L'envergadura és de 40 a 45 mm. Vola des de juny a agost i se sent atreta per la llum i el sucre.
La larva és de color taronja marró amb una taca blanca prominent a cada costat del cap. S'alimenta de l'esbarzer, l'arç blanc i l'avellaner.
L'espècie passa l'hivern com a pupa.

## Subespècies

* Habrosyne pyritoides pyritoides (Europa, nord d'Iran)
* Habrosyne pyritoides derasoides (Butler, 1878) (sud-est de Rússia, Península coreana, Japó, Xina: Heilongjiang, Jilin, Liaoning, Pequín, Hebei)

## Referències

* ↑ L'estació de vol refereix a les Illes Britàniques. Això pot variar en altres parts de la seva àrea de distribució.
* Chinery, Michael Collins Guide to the Insects of Britain and Western Europe 1986 (Reprinted 1991)
* Skinner, Bernard Colour Identification Guide to Moths of the British Isles 1984

## Enllaços externs

* Biodiversidad Virtual: Habrosyne pyritoides (castellà)
# 1110

El 1110 (MCX) fou un any comú començat en dissabte del calendari julià.

## Esdeveniments

* Els estats croats de Terra Santa prenen Sidó i Beirut.

## Referències

* ↑ Morton, 2020, p. 22.

## Bibliografia

* Morton, N. The Crusader States and Their Neighbours: A Military History, 1099-1187 (en anglès). Oxford University Press, 2020. ISBN 9780198824541.
# Anja Storelv

Anja Storelv, abans coneguda com a Anja Vesterheim, (Skánit, 1979) és una música i educadora infantil sami que viu a Råneå. Ha estat la guanyadora del Sámi Grand Prix en la categoria de cançó el 1998 i el 1999.
Va créixer al poble Skánit de Noruega. El 1996, quan tenia 17 anys va participar per primera vegada en el concurs musical Sámi Grand Prix. Va tornar a presentar-s'hi el 1998 amb la cançó Guorus Váibmu (Cor buit) escrita per ella mateixa, i va guanyar el concurs. El 1999 va guanyar de nou el Sámi Grand Prix amb la cançó Boares muitu (Vell record). Va estudiar educació infantil a la universitat de Tromsø. El 2002 es va traslladar a Suècia. Allà va formar el grup Anja Storelv Band, amb el qual va publicar els àlbums Viervái el 2012 i Niegadit (Somniar) el 2015.
Anja Storelv va aprendre sami septentrional com a adolescent, ja que els seus pares no li van transmetre aquesta llengua. Segons Storelv, la seva música està basada en el yoik amb influències de músiques tradicionals arreu del món. Escriu les lletres de les cançons en sami septentrional.

## Discografia

* 2012 Viervái
* 2015 Niegadit

## Referències

* 1 2 «Anja Storelv: Jag kände mig fri» (en suec). Sveriges radio, 01-05-2015 [Consulta: 2 abril 2021].
* 1 2 Hætta, Wenche Marie «Hvem-Hva-Når om Sámi Grand Prix» (en noruec). NRK, 19-06-2019 [Consulta: 2 abril 2021].
* 1 2 «Niegadit – Anja Storelv Band» (en suec). Sveriges radio, 09-04-2015 [Consulta: 2 abril 2021].
* 1 2 «Anja Storelv skapade sin samiska identitet» (en suec). Sveriges radio, 30-10-2015 [Consulta: 2 abril 2021].
* ↑ «Anja satser samisk» (en noruec). NRK, 04-12-2000 [Consulta: 2 abril 2021].
* ↑ Hövenmark, Johanna «"Många av låtarna är ärliga och nakna"» (en suec). Norbottens kuriren, 05-10-2012 [Consulta: 2 abril 2021].

## Enllaços externs

* Web oficial
# Fred Agabashian

Fred Agabashian fou un pilot estatunidenc de curses automobilístiques nascut el 21 d'agost del 1913 a Modesto, Califòrnia.
Agabashian va córrer a la Champ Car a les temporades 1947-1957 incloent-hi la cursa de les 500 milles d'Indianapolis de tots aquests anys.
Fred Agabashian va morir el 13 d'octubre del 1989 a Alamo, Califòrnia.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1947 | 41 | 23 | 121.478 | 13 | 9 | 191 | 0 | A 9 voltes |
| 1948 | 26 | 32 | 122.737 | 28 | 23 | 58 | 0 | Pèrdua d'oli |
| 1949 | 15 | 31 | 127.007 | 25 | 27 | 38 | 0 | Sobreescalfament |
| 1950 | 28 | 2 | 132.792 | 3 | 28 | 64 | 0 | Pèrdua d'oli |
| 1951 | 59 | 11 | 135.029 | 6 | 17 | 109 | 0 | Embragatge |
| 1952 | 28 | 1 | 138.010 | 3 | 27 | 71 | 0 | Sobrealimentació |
| 1953 | 59 | 2 | 137.546 | 4 | 4 | 200 | 1 | Va acabar |
| 1954 | 77 | 24 | 137.746 | 30 | 6 | 200 | 0 | Va acabar |
| 1955 | 14 | 4 | 141.933 | 2 | 32 | 39 | 0 | Virolla |
| 1956 | 42 | 7 | 144.069 | 8 | 12 | 196 | 0 | A 4 voltes |
| 1957 | 14 | 4 | 142.557 | 8 | 22 | 107 | 0 | Pèrdua de combustible |
| Totals | Totals | Totals | Totals | Totals | Totals | 1273 | 1 | |
| Curses | 11 |
| Poles | 1 |
| Voltes líder | 1 |
| Victòries | 0 |
| Top 5 | 1 |
| Top 10 | 3 |
| Retirades | 7 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de la F1.
Fred Agabashian va participar en 8 curses de F1, debutant al Gran Premi d'Indianapolis 500 del 1950.

### Palmarès a la F1

* Participacions: 8
* Poles: 1
* Voltes Ràpides: 0
* Victòries: 0
* Pòdiums: 0
* Punts vàlids per la F1: 1.5
# Cantó de Mauléon

El cantó de Mauléon és un cantó francès del departament de Deux-Sèvres, situat al districte de Bressuire. Té 5 municipis i el cap és Mauléon.

## Municipis

* La Petite-Boissière
* Mauléon
* Nueil-les-Aubiers
* Saint-Amand-sur-Sèvre
* Saint-Pierre-des-Échaubrognes

## Història

Llista dels consellers generals successius :
| Data d'elecció | Identitat | Partit |
| 1958-1964 | M. de Chabot | sense etiqueta |
| 1964-1988 | Louis Fruchard | CD, després UDF-CDS |
| 1988-1994 | Léon Sourisseau | Divers droite, després UDF-CDS |
| 1994-2008 | Louis-Marie Marolleau | Divers droite |
| 2008-2009 | Daniel Amiot | UMP |
| 2009- | Philippe Brémond | Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2008 |
| 13.340 | 13.501 | 14.276 | 15.037 | 15.764 | 15.392 | 16.673 |
| A partir de 1990: Població sense dobles comptes |||||||
# Tennenshoku Katsudō Shashin

Tennenshoku Katsudō Shashin (天然色活動写真) fou un estudi cinematogràfic japonès actiu a la dècada de 1910. El nom de l'empresa es podria traduir al català com a "Imatges mòbils en color natural", però era coneguda amb el mot creuat Tenkatsu. L'empresa fou creada l'any 1914 de les restes de l'estudi cinematogràfic Fukuhōdō, que no participà en la creació en la unió d'empreses que formà l'estudi cinematogràfic Nikkatsu; principalment per l'emprenedor Kisaburō Kobayashi. L'objectiu inicial de l'empresa fou l'explotació commercial de la tecnologia Kinemacolor al Japó. Prest, la tecnologia esdevení massa cara i l'empresa es centrà en la creació de pel·lícules regulars, convertint-se així en el principal rival de Nikkatsu a la dècada de 1910. Es tractà d'una empresa decentralitzada, dirigida per un nombre de caps i que permetí que els benshi poguessin ordenar la producció de pel·lícules.
Tenkatsu participà en el Moviment de Films Purs en permetre al seu empleat Norimasa Kaeriyama dirigir algunes de les primeres obres reformistes que incorporaven actrius i tècnica cinematogràfica estrangera. També és coneguda per contractar a Ōten Shimokawa per produir algunes de les primeres pel·lícules d'animació o anime japoneses al Japó l'any 1916. Shimokowa va experimentar amb diverses tècniques fins que l'estudi va distribuir el seu primer curtmetratge d'animació de 5 minuts de durada el gener de 1917, anomenat Imokawa Mukuzō, genkanban no maki.
Tenkatsu fou finalment comprat per Kokkatsu el desembre de 1919.

## Referències

* 1 2 Komatsu, Hiroshi «From natural colour to the pure motion picture drama: the meaning of Tenkatsu Company in the 1910s of Japanese film history». Film History, 7, 1, 1995, pàg. 69–86.
* ↑ Gerow, Aaron «Còpia arxivada». Screening the Past, 11, 2000. Arxivat de l'original el 30 de març 2012 [Consulta: 21 d’abril 2022].
* ↑ LaMarre, Thomas. The Anime Machine. University of Minnesota Press, 2009, p. xxix. ISBN 978-0-8166-5154-2.
* ↑ Novielli, Maria Roberta. Floating worlds : a short history of Japanese animation. Boca Raton: Taylor & Francis, 2018. ISBN 978-1-351-33482-2. OCLC 1020690005.
# Hanjiangita

La hanjiangita és un mineral de la classe dels silicats. Rep el nom del riu Han (en xinès: Hanjiang), l'afluent més gran del riu Iang-Tsé, a la República Popular de la Xina. El riu Han travessa la localitat tipus d'aquesta espècie.

## Característiques

La hanjiangita és un fil·losilicat de fórmula química Ba₂CaV$^{3+}$Al(H₂AlSi₃O₁₂)(CO₃)₂F. Va ser aprovada com a espècie vàlida per l'Associació Mineralògica Internacional l'any 2009. Cristal·litza en el sistema monoclínic. La seva duresa a l'escala de Mohs és 4.

## Formació i jaciments

Va ser descoberta a la República Popular de la Xina, concretament a la mina Shiti, situada al districte de Hanbin, a Ankang, dins la província de Shaanxi. En aquesta mina de barita han estat descrites una vintena d'espècies, sent la localitat tipus de la hanjiangita i l'únic indret de tot el planeta on ha estat descrita aquesta espècie mineral.

## Referències

* ↑ «Hanjiangite» (en anglès). Mindat. [Consulta: 14 novembre 2021].
* ↑ «Shiti Mine, Hanbin District, Ankang, Shaanxi, China» (en anglès). Mindat. [Consulta: 14 novembre 2021].
# Anjaneri

Anjaneri o Anjini és una muntanya de Maharashtra de 1.331 msnm al costat de la muntanya Trimbak, separada pel pas que porta a Igatpuri.
Hi ha una cova amb temple jainista. Prop d'aquí, al poble de Anandvelli, va estar exiliat el darrer peshwa maratha i va visitar el cim i a la muntanya va tenir una mena de residència d'estiu. Sota la muntanya hi ha alguns temples, la major part en reïnes datats dels temps dels Deogiris Yadaves (1150-1308) destacant els jainistes (un datat el 1140 del temps del rei Yadava Seunachandra III), però dos són dedicats a Vixnu i altres a Xiva.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Cantó de Maurepas

El cantó de Maurepas és un cantó francès del departament d'Yvelines, situat al districte de Rambouillet i al districte de Versalles. Des del 2016 té 16 municipis i el cap és Maurepas.

## Municipis

* Châteaufort
* Chevreuse
* Choisel
* Coignières
* Dampierre-en-Yvelines
* Lévis-Saint-Nom
* Magny-les-Hameaux
* Maurepas
* Le Mesnil-Saint-Denis
* Milon-la-Chapelle
* Saint-Forget
* Saint-Lambert
* Saint-Rémy-lès-Chevreuse
* Senlisse
* Toussus-le-Noble
* Voisins-le-Bretonneux

## Història

Llista dels consellers generals successius :
| Data d'elecció | Identitat | Partit |
| 1976-1982 | Michel Miserey | PCF |
| 1982-1994 | Georges Mougeot | PS |
| 1994-2008 | Henri Pailleux | app. RPR |
| 2008- | Ismaïla Wane | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| - | 6.507 | 32.224 | 49.353 | 52.646 | 56.485 | 56.739 |
| A partir de 1990: Població sense dobles comptes |||||||
# Teresa Salvador i Salvador

Teresa Salvador i Salvador (Barcelona, 14 de desembre de 1924 - Pamplona, 21 de gener de 2014) va ser una religiosa i activista social catalana que va dedicar tota la seva vida a la lluita per la millora de les condicions de vida al barri de Verdum.
Era membre de la Germandat Apostòlica del Cor de Jesús, des dels anys 1950 va desenvolupar una intensa activitat social al barri del Verdum des de l'associació de veïns i com a membre del consell escolar del col·legi Luz Casanova. Va fundar el club de bàsquet del barri, motiu pel qual la Federació Catalana de Basquetbol li atorgà la medalla d'argent.
Com a membre de l'Associació de Veïns de Verdum durant les lluites veïnals de la dècada de 1970 va intervenir en nombroses campanyes adreçades a millorar l'habitatge, els serveis públics, els equipaments i la qualitat general de l'entorn urbà del barri. Gràcies a les mobilitzacions en què participà s'assoliren projectes com el cobriment de la ronda de Dalt, la remodelació del polígon dels Habitatges del Governador —projecte de reforma iniciat el 1992 i que ha suposat la construcció de més de 600 habitatges—, la potenciació i diversificació del transport públic, la col·locació de semàfors o la instal·lació d'equipaments per a la gent gran i els nens en situacions de risc. Una de les fites més rellevants va estar la construcció d'una residència i centre de dia per a gent gran al solar del cinema Cristal.
També va dur a terme una labor molt destacada de promoció de l'esport impulsant l'obertura del pati del col·legi Luz Casanova a tots els nens i nenes del barri, va participar en la dinamització del bàsquet a l'escola i va col·laborar activament en totes les gestions adreçades a aconseguir una pista de bàsquet i vestidos adequats a les necessitats de la zona. La Generalitat de Catalunya va reconèixer la seva tasca en favor de l'esport popular amb la creació del Torneig de Bàsquet Teresa Salvador, que es continua jugant al pati de l'actual Escola Pia Luz Casanova, pati que la Germana Teresa tantes hores va vigilar. El 2007 va rebre la Medalla d'Honor de Barcelona.

## Referències

* 1 2 3 «Salvador i Salvador, Teresa». Medalla d'Honor de Barcelona. Ajuntament de Barcelona. [Consulta: 23 novembre 2022].
* ↑ «La Asociación de Mujeres Latinas sin Fronteras recibe la Medalla de Honor de Barcelona» (en castellà). La Vanguardia, 29-11-2007. [Consulta: 26 gener 2022].
# Hanka (cràter)

Hanka és un cràter d'impacte en el planeta Venus de 5 km de diàmetre. Porta el nom d'un antropònim txec, i el seu nom va ser aprovat per la Unió Astronòmica Internacional el 1997.

## Referències

* ↑ «Hanka». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# ABS

ABS té els següents significats:
* Sistema antibloqueig de rodes
* Àrea Bàsica de Salut
* Valor garantit per actius
* Acrilonitril butadiè estirè, un termoplàstic
# Litago

Litago és un municipi d'Aragó situat a la província de Saragossa i enquadrat a la comarca de Tarassona i el Moncayo.